**SZÓFORGATÓ – JÚNIUS**

**BEKÜLDHETŐ: július 13-ig (a** **nemethnebalazsk@gmail.com** **címre)**

**1. Olyan három szótagos szavakat keresünk, amelyeknek minden magánhangzója azonos (minden szóban egyforma!). (10 pont)**

1. Akaratát, egyet nem értését dühösen fejezi ki -
2. Népszerű közlekedési eszköz -
3. Derűs, bensőséges -
4. Savanykás ízű, bogyós gyümölcs -
5. Kétrészes női fürdőruha -
6. Olasz város -
7. Kritizálni, kigúnyolni (szleng) -
8. Sárga vadvirág nevének tájnyelvi változata -
9. Emberi tulajdonság, valaki érdekből alkalmazkodik a környezetéhez -
10. Fázik, didereg, reszket –

**Vannak négy szótagos szavak is, amelyek ugyanezt a magánhangzót tartalmazzák. Három ilyen példáért 1 plusz pont jár.**

**2. Dadogós szavak**

**Olyan szavakat kell kitalálni a meghatározások alapján, amelyek első szótagja megismétlődik. (10 pont)**

**Pl. színes tollazatú trópusi madár Megoldás: papagáj**

1. Nagyon sok –
2. Épületet felújít –
3. Egyévesnél fiatalabb gyermek –
4. Díszes, de értéktelen apróság –
5. Tölcsérszerű, illatos dísznövény –
6. Óriási erőfeszítést igénylő –
7. Versenyszánkóval száguld –
8. Erdőben található természetes anyagból tárgyat készítő mester –
9. Az álomkór okozóját terjesztö rovar –
10. Arckifejezés –

**3. Hétbetűs szavakat kell beírni a táblázatba a meghatározások alapján. Ha jó a megoldás, a bal felső sarokból kiindulva, az átlóban egy gyümölcs nevét olvashatjuk. A sorok átrendezése után a jobb felső sarokból kiindulva szintén találunk egy gyümölcsnevet az átlóban. Beküldendő a hét szó (7 pont) és a két gyümölcs neve (5-5 pont)**

|  |  |  |  |  |  |  |
| --- | --- | --- | --- | --- | --- | --- |
|   |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

1. Őrség, őrhely
2. Nincs pénze
3. Egyeduralmát erőszakkal érvényesítő uralkodó
4. Alacsony, támlátlan ülőalkalmatosság
5. Régi típusú hangrögzítőre
6. A fegyver hüvelyében lévő, ütésre érzékeny gyújtókeverék
7. Lejtős, általában műanyag építmény a játszótéren

Megoldás az átlókban:

**SZÓFORGATÓ**

**A MÁJUSI FELADAT MEGOLDÁSA**

1. **Palindromok**

**A meghatározásnak megfelelő szó visszafelé olvasva is ugyanaz.**

 ***Példa: ébredek Megoldás: kelek (15 pont)***

1. tápláléka-ELEDELE
2. hajítod-DOBOD
3. paripáról-LÓRÓL
4. én-MAGAM
5. gyors- SEBES
6. a máj termeli-EPE
7. haladnom-MENNEM
8. időszakok-KOROK
9. sportos ruhadarabom- MEZEM
10. sorrendben következő-SOROS
11. mennyboltja- EGE
12. Vuk nevelőapja-KARAK
13. önfejű- KONOK
14. van bátorságom-MEREM
15. görbe vonallal határolt-KEREK
16. **Csacsi-pacsi**

**Olyan szavakat keresünk, amelyek csak a szókezdő mássalhangzójukban különböznek.**

***Példa: réveteg szülésznő – kába bába (15 pont)***

* 1. rövid mongol sátor – KURTA JURTA
	2. kettéhasadó ágynemű – REPEDŐ LEPEDŐ
	3. piszkos pálinkásüveg – SZUTYKOS BUTYKOS
	4. nem szép öltözék – CSÚNYA GÚNYA
	5. himbálódzó ausztráliai kutya- RINGÓ DINGÓ
	6. nehéz felfogású nőstényszarvas- BUTA SUTA
	7. megátalkodott hím szárnyas- NYAKAS KAKAS
	8. sokszínű lopkodó madár- TARKA SZARKA
	9. dísztelen havasi virágos növény- KOPÁR GYOPÁR
	10. tehetetlen szárított takarmánynövény- BÉNA SZÉNA
	11. bírói eljárást folytató boltos- PERESKEDŐ KERESKEDŐ
	12. dühös mezőőr- BŐSZ CSŐSZ
	13. ügyiratok besorolását végző nevelő- IKTATÓ OKTATÓ (kilóg a sorból, mert magánhangzóval kezdődik)
	14. deformált menyétféle- TORZ BORZ
	15. hosszú fülű rágcsáló csókja- NYUSZI PUSZI

1. **Sesegés**

**A meghatározások alapján olyan szókapcsolatokra kell rátalálni, amelyekben ott van a páros se kötőszó.**

 ***Példa: rossz, íztelen > se íze, se bűze (8 pont)***

* + - 1. Magányosan, egyedül él –SE KUTYÁJA, SE MACSKÁJA
			2. Értelmetlen szöveg – SE FÜLE, SE FARKA
			3. Soha nincs nyugta – SE ÉJJELE, SE NAPPALA
			4. Nagyon sok van belőle – SE SZERI, SE SZÁMA
			5. Eltűnt, nyoma veszett – SE HÍRE, SE HAMVA
			6. Szegény, semmije sincs – SE INGE, SE GATYÁJA
			7. Mindkét remélt haszontól elesett – SE PÉNZ, SE POSZTÓ
			8. Hirtelen, váratlanul – SE SZÓ, SE BESZÉD